Irlandiż ta' 45 sena jindarab gravi wara li ntlaqat minn karozza fil-Belt Valletta. L-inċident seħħ ilbieraħ għall-ħabta tal-5:30 ta' waranofsinhar fi Triq l-Assedju l-Kbir. Minn stħarriġ preliminari li sar irriżulta li r-raġel intlaqat minn karozza tal-għamla Renault Zeo misjuqa minn Ingliża ta' 38 sena li tgħix il-Gżira. Il-vittma ngħata l-għajnuna minn tim mediku u ttieħed l-isptar Mater Dei. Aktar tard huwa ġie ċċertifikat li weġġa' gravi. L-investigazzjonijiet tal-Pulizija dwar dan il-każ għadhom għaddejjin.